**Тіл апталығынан алған әсерім**

Алдымыздағы аптада біздің мектепте тіл апталығы өтті. Апта бойы көптеген қызықты сайыстар болды. Тақтаға ілінген түрлі сұрақтарға жауап беріп, тапсырмаларды орындадық. Біздің мектеп аралас тілді мектеп болғандықтан орыс тілінде сұрақтар басым болды. Тілдер апталығының соңғы күнінде апталықтың жабылуына арналған кеш өтті. Бұл кеш әр сыныптың өз өнерлерін көрсетумен басталды. Орта буын оқушылары кеште болған сайыстарға белсене қатысты. Оларға кеш жақсы жағынан әсер етті. Бастауыш буыннан ортаңғы буынға жаңадан қадам басса да, берілген тапсырмаларды ойдағыдай орындауға тырысты. Және бәрін жақсы орындады деп айта аламын. Оқушылар би билеп, ән салды. Тіл апталығы оқушылардың белсенділігін, қызығушылығын оятты. Сонымен қатар кештің тағы бір қызықты бөлігі оқушылардың аудармашылық қабілетін байқау еді. Оқушылар ортаға шығып берілген мәтінді үш тілде айтып берді. Осылайша көптен күткен тіл апталығы өз мәресіне жетті. Жетістікке жетіп,өз өнерлерін көрсеткен оқушыларға мақтау қағазы табыс етілді.

**Темірбек Аружжан, 9 «А» сынып оқушысы**